ai4bharat/Pralekha huggingface dataset:
وزارات ثقافت
ثقافت کی وزارت کے تحت میوزیم گرانٹ اسکیم  اور نئے دور کے عجائب گھروں کے قیام کے لیے سائنسی کلچر کے فروغ اسکیم چلاتی ہے
جھلکیاں:
- وڈ نگر، گجرات میں آثار قدیمہ کے تجرباتی میوزیم کی عمارت 212.1 کروڑ روپے کی پروجیکٹ لاگت سے قائم کی جا رہی ہے۔
- ان اسکیموں کا مقصد ریاستی حکومتوں، سوسائٹیوں، خود مختار اداروں، مقامی اداروں، سرکاری شعبے کی انڈر ٹیکنگس اور سوسائٹیز رجسٹریشن ایکٹ، 1860 کے تحت رجسٹرڈ ٹرسٹوں کو مالی امداد فراہم کرنا ہے۔
وزارت ثقافت کے تحت عجائب گھر دیکھنے والوں کی اچھی خاصی تعداد کی توجہ مبذول کر رہے ہیں۔ وزارت ثقافت میوزیم گرانٹ اسکیم  اور سائنس کی ثقافت کے فروغ کی اسکیم  کے نام سے بالترتیب میوزیم اور سائنس سٹیز/سائنس سینٹرز/نوویشن ہبس کے قیام کے لیے دو اسکیمیں چلاتی ہے۔
ان اسکیموں کا مقصد ریاستی حکومتوں، سوسائٹیوں، خود مختار اداروں، مقامی اداروں، سرکاری شعبے کی انڈر ٹیکنگس اور ٹرسٹوں کو سوسائٹی رجسٹریشن ایکٹ، 1860 کے تحت قیام/ ترقی کے لیے مالی مدد فراہم کرنا اور متنوع نمائشوں، گیلریوں اور مہمانوں کے لیے ایک سازگار مقامی ترتیب بنانا ہے۔ عجائب گھروں اور سائنس کے شہروں/ سائنس مراکز/نوویشن ہب میں سہولیات، ڈیجیٹائزیشن وغیرہ۔
اس کے علاوہ، وڈ نگر، گجرات میں آثار قدیمہ کے تجرباتی میوزیم کی عمارت 212.1 کروڑ روپے کی پروجیکٹ لاگت سے قائم کی جا رہی ہے۔ یہ میوزیم وڈ نگر کی منفرد تاریخ کی نمائش اور بیداری پیدا کرنے کے مقصد سے تیار کیا جا رہا ہے جس کی جڑیں تیسری صدی قبل مسیح سے پہلے کے دور سے وابستہ ہیں اور 2500 سال سے زیادہ عرصے سے انسانی رہائش کے ایک مسلسل تسلسل کو ظاہر کرتا ہے۔ اس پروجیکٹ کے ساتھ ساتھ ایک جدید ترین آثار قدیمہ کے تجرباتی عجائب گھر کا تصور کیا گیا ہے تاکہ برآمد شدہ نوادرات کے مواد کے ساتھ ساتھ آڈیو ویژول گیلریوں کی نمائش کی جائے تاکہ ماضی کی تاریخ کو دوبارہ بنایا جا سکے اور وڈ نگر کی قدیم حکمت کی دولت کو ظاہر کیا جا سکے۔
حال ہی میں، ہمارے ملک کے تمام وزرائے اعظم کی زندگی اور وراثت کی نمائش کرنے والے ایک میوزیم پردھان منتری سنگراہالیہ کا افتتاح 14 اپریل 2022 کو کیا گیا ہے۔ یہ ایک جدید ترین میوزیم ہے جس میں ورچوئل رئیلٹی، اگمینٹڈ رئیلٹی اور ہولوگرافک پروجیکشنز کی زندگی اور کاموں کو پیش کیا گیا ہے۔
یہ جواب شمال مشرقی علاقہ کے ثقافت، سیاحت اور ترقی کے وزیر جی کشن ریڈی نے آج راجیہ سبھا میں دیا۔
۔۔۔
ش ح ۔ اس ۔ ت ح
U – 13879
(Visitor Counter : 59
وزارت دفاع
ایل سی اے  کی شاندار کامیابی
آغاز اورمقصد پورا کرنے کا کام ایک ہی پرواز میں انجام دیا گیا
نئی دہلی، 30 ستمبر 2019/ طیارہ بردار جہاز سے ملک میں تیار کئے گئے جنگی طیارے کی کارروائی سے متعلق ٹکنالوجی کی تلاش کے معاملے میں ایک بامعنی کامیابی حاصل ہوئی ہے۔29 ستمبر 2019 کو ایل سی اے نیول پروٹوٹائپ -2 کا 1621 بجے اسکی جمپ سے آغاز کیا گیا اور بعد میں 1631 بجے اریسٹنگ گیئر سائٹ پر اس کو ‘‘ٹریپ’’ کیا گیا۔ یہ دونوں سرگرمیاں اس سے قبل علیحدہ علیحدہ انجام دی جاچکی ہیں۔ پہلی بار یہ ہوا ہے کہ طیارہ بردار کی کارروائی کے لئے ضروری آغاز اور مقصد پورا کرنے کا کام ایک ہی پرواز میں انجام دیا گیا۔
طیارہ کی کارروائی کے کم جگہ پر پرواز کرنے اور اس کو اتارنے  کےمنفرد نظریے کے لئے جدید ترین ٹکنالوجی کی حصولی اور اس کے مظاہرے کے پروگرام کے لئے ایل سی اے  ٹیم کو بالکل ابتدا سے ہی اس کے پیچیدہ سافٹ ویئر موڈز کے ساتھ تجربہ کرنا پڑا۔ یہ تمام کام طیارہ بردار کی سخت مشکلات کا سامنا کرنے کے لئے طیارہ کی ڈھانچے سے متعلق صلاحیتوں کا پتہ لگانے اور ان میں اضافہ کرنے کا کام بھی کیاگیا۔ پروگرام کے اس مرحلے کی تجرباتی نوعیت مختلف سافٹ ویئر متبادلوں اور ہارڈ ویئر کنفیگریشن کے ساتھ تجربات ضروری تھے۔ ان میں ایرو ڈائنامک سطحوں کی مختلف کنفیگریشز ، پرواز پر کنٹرول کرنے کے مختلف طریقوں پائلٹنگ کے کام کو آسان بنانے کے لئے پرواز سےمتعلق ٹولز اور ظاہر کی جانے والی علامات،‘‘ میکنیکلز ’’  وغیرہ کوبار بار دہرانا شامل ہے۔
اس لئے تمام تجربات کی جامع طریقہ سے ایک پلیٹ فارم پر مسلسل یکجہتی اس وقت تک ممکن نہیں ہے جب تک کہ تمام متبادلوں کا جائزہ نہ لے لیا جائے اور ترجیحی کنفگریشن کا فیصلہ نہ کرلیا جائے۔ اس لئے 29 ستمبر 2019 کا واقعہ پروگرام کے بنیادی چھان بین کے مرحلے اور اس کو بہتر بنانے کے لئے بار بار دہرانے کے پروگرام کی تکمیل کا مظہر ہے۔
رکشا منتری جناب راج ناتھ سنگھ نے اس بڑی کامیابی کے لئے ڈی آر ڈی او ، اے ڈی اے، ایچ اے ایل اور ہندستانی بحریہ کا مبارک باد دی ہے۔محکمہ دفاع ، آ ر این ڈی کے سکریٹری اور ڈی آر ڈی او چیئرمین ڈاکٹر جی ستیش ریڈی نے بھی اس شاندار کامیابی کے لئے ڈی آر ڈی او ، اے ڈی اے، ایچ اے ایل اور ہندستانی بحریہ کو مبارک باد پیش کی ہے۔
۔۔۔۔۔۔۔۔۔۔
م ن۔ ا گ ۔ ج۔
U- 4407
(Visitor Counter : 98
وزیراعظم کا دفتر
وزیراعظم نے عوام کو چھٹھ پوجا کی مبارک باد دی
نئی دہلی، 10نومبر 2021/ایک ٹوئٹ میں ، وزیراعظم نے کہا ‘‘سوریو پاسنا کے مہاپورو چھٹھ کی آپ سبھی کو ڈھیروں مبارک باد۔ چھٹھی میاّ ہر کسی کو بہترین صحت اور خوشحال زندگی عطا کریں۔ ’’
ش ح۔ س ب - ج
Uno12678
(
بھارتی چناؤ کمیشن
11 فروری 2020 کو قومی راجدھانی خطہ دہلی کی قانون ساز اسمبلی کے عام انتخابات 2020 کے نتائج سے متعلق رجحانات سے واقف کرانے کےلئے انتظامات
نئی دہلی، 10فروری /دہلی اسمبلی انتخابات کے نتائج سے متعلق رجحانات 11 فروری 2020 کو صبح 8 بجے سے سبھی کاؤنٹنگ مراکز کے علاوہ درج ذیل مقامات پر دستیاب ہوں گے۔
1۔http://results.eci.gov.in نتائج الیکشن کمیشن آ ف انڈیا کی ویب سائٹ پر دکھائے جائیں گے اور ہر چند منٹ پر انہیں اپ ڈیٹ کیا جائے گا تاکہ ہر اسمبلی حلقے کے تازہ ترین راؤنڈ وائز نتائج پیش کئے جاسکیں۔
2۔نتائج گوگل پلے اسٹور اور ایپل ایپ اسٹور پر دستیاب موبائل ایپ ‘‘ووٹر ہیلپ لائن’’ پربھی دستیاب ہوں گے۔
ویب سائٹ /موبائل ایپ ، متعلقہ کاؤنٹنگ مراکز کے ریٹرننگ افسروں کے ذریعہ سسٹم میں ڈالی گئی اطلاعات کی نمائش کریں گے۔
۔۔۔۔۔۔۔۔۔۔۔
م ن۔م م ۔ ج۔
U- 679
(Visitor Counter : 61
وزارت دفاع
دفاعی صنعتی کوریڈور
رکشا راجیہ منتری جناب اجے بھٹ نے آج لوک سبھا میں جناب وشنو دت شرما اور جناب نما ناگیشور راؤ کوایک تحریری جواب میں بتایا کہ دفاعی صنعت کا شعبہ مئی 2001 میں ہندوستانی نجی شعبے کی شرکت کے لیے 100فیصد تک کھول دیا گیا تھا۔ دفاعی شعبے کو نجی کمپنیوں کے لیے کھولے جانے کے بعد سے اب تک دفاعی شعبے میں کام کرنے والی 369 کمپنیوں کو کل 606 صنعتی لائسنس جاری کیے جا چکے ہیں۔ اس کے علاوہ گھریلو پروڈکشن کو فروغ دینے کے لیے، حکومت نے پچھلے کچھ برسوں میں کئی پالیسی اقدامات کیے ہیں اور ملک میں دفاعی سازوسامان کو مقامی طور پر ڈیزائن، ڈیولپ کرنے اور تیار کرنے کی حوصلہ افزائی کے لیے اصلاحات کی ہیں۔ ان اقدامات میں، دوسری باتوں کے ساتھ، دفاعی حصول کے طریقہ کار - 2020 کے تحت گھریلو ذرائع سے کیپٹل اشیاء کی خریداری کو ترجیح دینا؛ خدمات کی کل 411 آئٹمز کی چار 'مثبت انڈیجنائزیشن لسٹ' اور ڈیفنس پبلک سیکٹر انڈرٹیکنگز  کی کل 3,738 اشیاء کی تین 'مثبت انڈیجنائزیشن لسٹ' کا نوٹیفکیشن، جس کے لیے ان کے سامنے درج مدت کے بعد درآمد پر پابندی ہوگی؛ طویل تر مدت کی ویلڈیٹی کے ساتھ صنعتی لائسنسنگ کے عمل کو آسان بنانا؛ براہ راست غیر ملکی سرمایہ کاری  کی پالیسی کو لبرل بنانا، جس میں خودکار راستے کے تحت 74فیصد ایف ڈی آئی کی اجازت دی گئی؛ ساز وسامان تیار کرنے کے طریقہ کار کو آسان بنانا؛ مشن ڈیف اسپیس کا آغاز؛ اسٹارٹ اپس اور بہت چھوٹی، چھوٹی اور درمیانی صنعتوں کی شمولیت کے ساتھ ڈیفنس ایکسیلنس  کے لیے اختراعات کی اسکیم کا آغاز؛ پبلک پروکیورمنٹ  آرڈر 2017 کا نفاذ؛ ہندوستانی صنعتوں بشمول ایم ایس ایم ایز کے ذریعہ ملک میں سازوسامان تیار کرنے کی سہولت فراہم کرنے کے لیے سریجن نام کے ایک انڈیجنائزیشن پورٹل کا آغاز؛ سرمایہ کاری کو راغب کرنے پر زور کے ساتھ آفسیٹ پالیسی میں اصلاحات اور دفاعی مینوفیکچرنگ کے لیے زیادہ ملٹی پلائرز تفویض کرکے ٹیکنالوجی کی منتقلی؛ اور دو دفاعی صنعتی راکوریڈورز کا قیام، ایک اتر پردیش میں اور ایک تمل ناڈو میں؛ 25 فی صد دفاعی تحقیق اور ترقی  بجٹ کے ساتھ دفاعی آر اینڈ ڈی کو صنعت، اسٹارٹ اپس اور تعلیمی اداروں کے لیے کھولنا؛ ملکی ذرائع سے خریداری وغیرہ کے لیے فوجی جدید کاری کے دفاعی بجٹ کی مختص رقم میں بتدریج اضافہ شامل ہے ۔
حکومت ہند نے ملک میں دو دفاعی صنعتی کوریڈور  قائم کیے ہیں، ایک ریاست اتر پردیش میں اور دوسرا تمل ناڈو میں۔ اتر پردیش ڈیفنس انڈسٹریل کوریڈور  میں، چھ  نوڈس یعنی آگرہ، علی گڑھ، چترکوٹ، جھانسی، کانپور اور لکھنؤ کی شناخت کی گئی ہے۔ جھانسی اور چترکوٹ نوڈس بندیل کھنڈ کے علاقے میں ہیں۔ کوئی نیا ڈیفنس انڈسٹریل کوریڈور قائم کرنے کی کوئی تجویز نہیں ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 3670
(Visitor Counter : 71
بہت چھوٹی، چھوٹی اور درمیانی صنعتوں کی وزارت
این ایس آئی سی نے نگرانی سے متعلق ہفتہ منایا
نئی دہلی، 27 اکتوبر 2020، نگرانی سے متعلق ہفتہ منانے کے ایک حصے کے طور پر نیشنل اسمال انڈسٹری کارپوریشن  کے سی ایم ڈی جناب وجیندر نے اس موقع پر ’’ تنظیموں کے لئے یگانگت کا عہد‘‘ دلوایا۔ این ایس آئی سی بہت چھوٹی، چھوٹی اور درمیانے درجے کو صنعتوں کی وزارت کے تحت ایک تنظیم ہے۔
اس موقع پر جو لوگ موجود تھے ان میں جناب پی اودے کمار، ڈائرکٹر ، جناب گورنگ دکشت ، ڈائرکٹر ، این ایس آئی سی اور جناب راجن تریہن، سی وی او، این ایس آئی سی اور این ایس آئی سی کے ملازمین شامل تھے۔ نگرانی ہفتے کی مہم کے ذریعہ این ایس آئی سی کے اس عہد کی تصدیق کی جاتی ہے کہ شہریوں کی شرکت کے ذریعہ عوامی زندگی میں یکجہتی اور سچائی کو فروغ دیا جائے گا۔ تمام ملازمین کو مشورہ دیا گیا کہ وہ کووڈ۔ 19 کی احتیاطی رہنما ہدایات پر سختی سے عمل کریں اور داخلی  سرگرمیوں پر توجہ دیں جن پر مہم کے موڈ میں عمل کیا جائے گا اور جو اس سال کے نگرانی، آگاہی ہفتے کا ایک حصے ہوگا۔ این ایس آئی سی نگرانی آگاہی ہفتے 27 اکتوبر 2020 سے 2 نومبر 2020 تک منارہی ہے، جس کا موضوع ہے ’’سترک بھارت، سمردھ بھارت ۔ ‘‘۔
۔۔۔۔۔۔۔۔۔۔۔
م ن۔ج ۔ن ا۔
U-6768
(Visitor Counter : 92
سائنس اور ٹیکنالوجی کی وزارت
گیہوں کے پودوں میں متبادل طو رپر ان کی لمبائی کم کرنے کے جینس کی مدد سے دھان کی فصل کے باقیات جلانے کی ضرورت باقی نہیں رہے گی
نئی دہلی، 21 ؍مئی، 2020،بھارت میں، تقریباً 23 ملین ٹن سالانہ بنیاد پر کھیتوں میں دھان کی فصل کٹنے کے بعد اس کے باقیات رہ جاتے ہیں اور کاشتکار انہیں اپنے کھیتوں کوگیہوں کی بوائی کرنے سے قبل نذرآتش کرتے ہیں تاکہ ان کے کھیت گیہوں کی بوائی کے لئے تیار ہو سکیں۔ چونکہ دھان کٹنے کے فورا بعد گیہوں کی بوائی کی جاتی ہے اور اس سے قبل باقیات جلانے سے وسیع پیمانے پر فضا میں کثافت اور دھواں پھیلتا ہے۔ خشک ماحولیات کی وجہ سے گیہوں کی اقسام بھی متاثر ہوتی ہیں۔
مذکورہ مسائل پر قابو حاصل کرنے کی غرض سے پنے میں قائم اگرہار تحقیقی ادارے نے جو سائنس اور ٹیکنالوجی محکے کے تحت ایک خود مختار ادارہ ہے، اپنے طور پر 2 متبادل ڈوارفنگ جینس یعنی آر ایچ 14 اور آر ایچ 18 گیہوں کے لئے تجویز کئے ہیں۔ یہ جینس ایسے ہیں کہ ان کی مدد سے بوائی کے بہتر نیتجے سامنے آ سکتے ہیں اور بیج بونے کے بعد نئے شگوفے کو زمین سے باہر آنے کے لئے تحفظاتی کور بھی حاصل رہتاہے۔
اس سلسلے میں سرکردہ سائنس داں ڈاکٹر رویندر پاٹل نے اے آر آئی میں جینیٹک اور پلانٹ بریڈنگ گروپ سے تعلق رکھنے والے اراکین پر مشتمل اپنی ٹیم کے ساتھ ڈرم وہیٹ میں کورومو سوم 6اے، سے متعلق ڈوارفنگ جینس یعنی پودوں کی لمبائی کم کرنے والے جینس کا پتہ لگایا ہے اور اس طریقے سے ڈی این اے پر مبنی مارکر وضع کئے گئے ہیں تاکہ ان جینس کو گیہوں کی افزائش کےلئے بروئے کار لایا جا سکے۔ ڈی این اے پر مبنی مارکر گیہوں پیدا کرنے والوں کو ٹھیک ٹھیک گیہوں کا انتخاب کرنے میں مدد دیں گے اور وہ بہتر طورپر گیہوں کا انتخاب کر سکیں گے۔ یہ تحقیق دی کراپ جنرل اینڈ مالیکیولیر بریڈنگ میں شائع ہوئی ہے۔
مذکورہ ڈی این اے پر مبنی مارکر کا استعمال اے آر آئی میں کیا جا رہا ہے تاکہ مارکر کی مدد سے ان جینس کو بھارتی گیہوں کی اقسام میں منتقل کیا جا سکے اور یہ گیہوں ، دھان کی فصل کے باقیات کے حامل کھیتوں اور خشک ماحولیات میں بھی بویا جا سکے۔
۔۔۔۔۔۔۔۔۔۔۔
م ن۔ک ا۔
U- 2703
(Visitor Counter : 201
صحت اور خاندانی بہبود کی وزارت
ڈاکٹر ہرش وردھن نے صفدرجنگ اسپتال میں جیری ایٹرک او پی ڈی، 3 ٹی ایم آر آئی سہولت، بائی پلین کارڈے اِک کیتھی ٹیرائیزیشن لیباریٹری اور ای ایس ڈبلیو ایل لیباریٹری کا افتتاح کیا
اپنی جدید ترین سہولیات کے ساتھ صفدرجنگ اسپتال جلد ہی ملک اور دنیا کے بہترین اسپتالوں میں شمار کیا جائے گا
نئی دہلی،27 جولائی/ صحت اور خاندانی بہبود کے مرکزی وزیر ڈاکٹر ہرش وردھن نے آج یہاں صفدر جنگ اسپتال میں جیری ایٹرک سنڈے اوپی ڈی، 3 ٹی ایم آر آئی سہولت، بائی پلین کارڈے اِک کیتھی ٹیرائیزیشن لیباریٹری اور ای ایس ڈبلیو ایل لیباریٹری سمیت کئی سہولیات کا افتتاح کیا۔
اپنے دورے کے دوران ڈاکٹر ہرش وردھن نے کہا کہ ہمارے محرک وزیر اعظم نریندر مودی کی قیادت میں صحت کو حکومت کی سب سے اہم ایجنڈوں میں شامل کیا گیا ہے۔ اور آج کا پس منظر ظاہر کرتا ہے کہ وزیر اعظم بنیادی طو رپر ملک کو بدلنے اور ہم وطنوں کو معیاری صحت خدمات دستیاب کرانے کے لیے عہد بستہ ہیں۔ انھو ں نے کہا ‘‘ہمارے وزیر اعظم کی قیادت میں ہم سرگرم طریقے سے بہترین آلات ، تکنیکوں اور عمارتوں کے ساتھ جدید ترین صحت سے متعلق خدمات قائم کرنے کی سمت میں آگے بڑھ رہے ہیں۔ ان کا مقابلہ ملک اور بیرون ملک کی بہترین سہولیات کے ساتھ کیا جاسکتا ہے۔’’ انھوں نے کہا کہ جیسے جیسے ہم وزیر اعظم کے 2022 تک جدید ہندوستان کی سمت میں آگے بڑھ رہے ہیں صحت ہمارے ترقی یافتہ ملک کے عناصر اور عوامل میں سے ایک ہوگی۔
ایمرجنسی بلاک میں اسٹاف، نیم طبی عملوں اور ڈاکٹروں کے ساتھ بات چیت کرتے ہوئے ڈاکٹر ہرش وردھن نے کہا کہ اسپتال میں ہر فرد کا ہدف یہ دیکھنا ہونا چاہیے کہ کسی بھی مریض کو واپس نہیں بھیجا جائے یا کسی دیگر ایمرجنسی سہولت میں ریفر نہیں کیا جائے۔انھوں نے کہا کہ ‘‘ہمیں اپنی صلاحیتوں اور طاقتوں کی اس طرح تعمیر کرنی چاہیے جس سے ہم ہر مریض جسے نگرانی کی ضرورت ہے، کی خدمات کرنے کے قابل ہوسکیں’’۔ انھوں مختلف شعبوں، لیباریٹریز، آپریشن تھیٹروں، کیتھی ٹیرائزیشن، لیباریٹریز، جیری ایٹرک اور پیڈی ایٹرک، آئی سی یو کا دورہ کیا اور مریضوں نیز ان کی نگہداشت کرنے والوں سے بات چیت کی۔ انھوں نے مریضوں، ریفرلوں اور دیگر خدمات کے رجسٹریشن کے عمل کا بھی جائزہ لیا۔ انھوں نے سپراسپیشلیٹی بلاک کا بھی دورہ کیا اور ایک پودا لگایا۔
ڈاکٹر ہرش وردھن نے احاطے کے اندر پردھان منتری بھارتیہ جن اوشدھی کیندر کا دورہ کیا۔ انھیں بتایا گیا کہ بازار میں جن ادویات کی قیمت پانچ سو چھ سو روپئے ہے انھیں اس کیندر میں 105 روپئے تک کی بہت کفایتی شرح پر بیچی جاتی ہے۔ انھوں نے کہا کہ حکومت یہ یقینی بنانے کے لیے پُرعزم ہے کہ دواؤں پر نجی خرچ جو حفظان صحت کا ایک اہم حصہ ہے،ایسے فارمیسی مراکز کے توسط سے کافی کم ہوجاتے ہیں۔’’
انہوں نے یہ بھی کہا کہ حکومت کی ترجیحات میں سے ایک ملک کے سبھی حصوں میں معیاری ٹیری ایٹری حفظان صحت کی توسیع کرنا ہے ۔ نئے ایمس کے اعلان کے ساتھ ایمس کی مجموعی تعداد بڑھ کر 22 ہوجائے گی۔ اس کے علاوہ ایم سی ایچ شعبہ کے ساتھ سپر اسپیشلٹی بلاکوں کا قیام ملک بھر کے کئی ضلع اسپتالوں اور میڈیکل کالجوں میں کی جا رہی ہے۔ پہلے سے ہی منصوبہ بند 82 اسپتالوں کے علاوہ ، ملک بھر میں 2022 تک 75 ضلع اسپتالوں کو میڈیکل کالجوں میں اَپ گریڈ کیا جا رہا ہے۔ مرکزی وزیر صحت نے یہ بھی کہا کہ اس سال عام بجٹ میں وزارت صحت کے لیے 19 فیصد سے زیادہ واضح اضافہ ظاہر کی گئی ہے۔ یہ ملک بھر میں صحت کے شعبہ کو دی گئی اہمیت کی نشاندہی کرتی ہے۔
U. No. 3474
(Visitor Counter : 48
وزیراعظم کا دفتر
وزیراعظم نے گجرات میں سردار سروور باندھ پر ’نمامی نرمدا ‘ فیسٹول میں شرکت کی
انہوں نے کیواڈیا ،گجرات میں بٹرفلائی پارک ، ایکو-ٹورازم سائٹ کا بھی دورہ کیا
وزیراعظم نے کہااسٹیچو آف یونٹی سے گجرات نے عالمی ٹورازم کے نقشے پر ایک مقام حاصل کیا ہے
جموں و کشمیر کے سلسلے میں حکومت کے فیصلے کو سردار پٹیل کے ویژن سے تحریک ملی ہے: وزیراعظم
جموں وکشمیر اورلداخ میں خوشحالی اور اعتماد پیدا کرنے کا یقین ہے: وزیراعظم
نئی دہلی۔17؍ستمبر۔وزیراعظم جناب نریندر مودی نے آج کیواڈیا، گجرات میں ’نمامی نرمدا ‘ فیسٹول میں شرکت کی۔ یہ فیسٹول اس باندھ کو 138.68 میٹر کی اُس کی پوری ذخیرہ کرنے کی سطح تک بھرنے پر گجرات حکومت کے ذریعے منایا جارہا ہے۔ 2017 میں باندھ کی اونچائی بڑھائے جانے کے بعد پہلی بار 16ستمبر کی شام کو پانی کی سطح اپنی سب سے اونچی سطح تک پہنچی ہے۔ وزیراعظم نے گجرات کی لائف لائن دریائے نرمدا کے پانی کو خوش آمدید کہنے کیلئے باندھ کے مقام پر پوجا بھی کی۔
بعد میں وزیراعظم نے کیواڈیا میں کھلوانی ایکو- ٹورازم سائٹ اور کیکٹس گارڈن کا بھی دورہ کیا۔ کیواڈیا میں بٹرفلائی گارڈن میں وزیراعظم نے پارک میں تتلیوں سے بھری ایک بڑی باسکٹ سے تتلیوں کو اڑایا۔ انہوں نے اسٹیچو آف یونٹی کے قریب واقع ایکتا نرسری کا بھی دورہ کیا۔ بعد میں وزیراعظم نے ’اسٹیچو آف یونٹی ‘ کے قریب ایک عوامی جلسے سے خطاب کیا۔
وزیراعظم نے کہا کہ میں خوش قسمت ہوں کہ میں نے سردار سروور باندھ میں 138 میٹر سے اوپر پانی دیکھا ہے، سردار سروور باندھ گجرات کے عوام کیلئے امید کی ایک کرن ہے۔ یہ سخت محنت کرنے والے لاکھوں کسانوں کیلئے ایک وردان ہے۔
اسٹیچو آف یونٹی میں آنے والے سیاحوں کا موازنہ اسٹیچو آف لبرٹی دیکھنے جانے والے سیاحوں سے کرتے ہوئے وزیراعظم نے کہا ’’نقاب کشائی کے گیارہ ماہ کے اندر اسٹیچو آف یونٹی دیکھنے کیلئے جتنے سیاح آرہے ہیں وہ 133 سال پرانی اسٹیچو آف لبرٹی دیکھنے کیلئے پہنچنے وا لے سیاحوں کے تقریباً برابر ہیں۔کیواڈیا اور گجرات کو اسٹیچو آف یونٹی کی وجہ سے عالمی سیاحت کے نقشے پر ایک مقام حاصل ہوگیا ہے۔ مجھے بتایا گیا ہے کہ ہندوستان سے اور دنیا بھر سے آنے والے 23 لاکھ سے زیادہ سیاحوں نے گزشتہ 11 مہینوں میں اس مقام کا دورہ کیا ہے‘‘۔اسٹیچو آف لبرٹی اوسطاً روزانہ دس ہزار سیاحو ں کو راغب کرتی ہے ۔ آپ کو یہ ذہن میں رکھنا ہوگا کہ وہ133 سال پرانی ہے ، دوسری جانب اسٹیچو آف یونٹی محض گیارہ مہینے پرانی ہے۔ اسکے باوجود یہ روزانہ 8500 سے زیادہ سیاحوں کوراغب کررہی ہے۔ انہوں نے کہا کہ یہ معجزہ ہے ۔
اسٹیچو آف یونٹی کو ملک کے پہلے وزیر داخلہ کے یوم پیدائش کے موقع پر 31 اکتوبر 2018 کو، عوام کے لئے کھولا گیا تھا۔
وزیراعظم نے سردار پٹیل کے ویژن کی تعریف کرتے ہوئے کہا کہ گزشتہ ماہ جموں وکشمیر کے بارے میں ان کی حکومت کے فیصلے کیلئے ہندوستان کے پہلے وزیرداخلہ سے تحریک ملی تھی اور ریاست کو مرکز کے زیرانتظام دو خطوں میں تقسیم کرنے کے فیصلے کو سردار پٹیل سے تحریک ملی تھی اور یہ دہائیوں پرانے ایک مسئلے کا حل تلاش کرنے کی ایک کوشش ہے۔ وزیراعظم نے کہا کہ انہیں پورا اعتماد ہے کہ وہ اپنے لاکھو ں ساتھیوں کی سرگرم حمایت کے ساتھ جموں وکشمیر اور لداخ میں خوشحالی لانے اور اعتماد پیدا کرنے میں کامیاب ہوں گے۔
وزیراعظم نے کہا ’’آپ کا سیوک ملک کے اتحاد اور برتری کے لئے پوری طرح عہد بند ہے۔ ہم نے گزشتہ 100 دنوں میں اس عہدبندی کو مستحکم کیا ہے اور نئی حکومت پہلے سے بھی زیادہ تیزی سے کام کرے گی اور پہلے سے بڑے نشانے پورے کرے گی‘‘۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ اگ۔ ع ن
U-4261
(Visitor Counter : 113
ہنر مندی کے فروغ اور صنعت کاری کی وزارت
ناگالینڈ کا کوئی علاقہ ایسا نہیں ہوگا، جہاں انٹر نیٹ نہ ہو:وزیر مملکت راجیو چندر شیکھر
راجیو چندر شیکھر نے طلبہ سے بات چیت کی اور نوجوان بھارتیوں کے لئے نئے بھارت کے ، وزیر اعظم نریندر مودی کے ویژن کے بارے میں بتایا
ہنرمندی کےفروغ اور چھوٹے کاروبار، الیکٹرانکس اور اطلاعاتی ٹیکنالوجی کے وزیر مملکت جناب راجیو چندر شیکھر نے آج کہا کہ ناگالینڈ کا کوئی علاقہ ایسا نہیں ہوگا، جہاں انٹر نیٹ کنکٹی ویٹی نہ ہو۔ انہوں نے کہا کہ یہ سبھی بھارتیوں کا ایک دوسرے سے رابطہ قائم کرنے کے وزیراعظم نریندر مودی کے ویژن کا حصہ ہے، جس میں یہ یقین دہانی شامل ہے کہ ‘‘کوئی بھی پیچھے نہ رہ جائے۔’’
دیما پور میں نامہ نگاروں سے بات کرتے ہوئے جناب چندر شیکھر نے ، جو فی الحال ناگالینڈ کے سرکاری دورے پر ہیں، کہا ‘‘ ناگالینڈ کے ہر علاقے میں بی ایس این ایل کا انٹر نیٹ فراہم کیا جائے گا اور پرائیویٹ کمپنیاں اس میں اہم رول ادا کر رہی ہیں۔ ناگالینڈ کا کوئی علاقہ ایسا نہیں رہے گا، جہاں انٹرنیٹ کی رسائی نہ ہو۔’’
انہوں نے یقین دلایا کہ پورے خطے میں ڈیجیٹل کنکٹویٹی کی وجہ سے ترقی میں اضافہ ہوگا اور نوجوان بھارتیوں کےلئے روزگار کے مواقع پیدا ہوں گے۔
بعد میں سرکاری کالج دیما پور کے طلبہ سے بات چیت کرتے ہوئے جناب چندر شیکھر نے وزیراعظم جناب نریندر مودی کے ویژن سے واقف کرایا اور نوجوان بھارتیوں سے طلبہ تک کےلئے نئے بھارت کے بارے میں ایک پرزنٹیشن دیا۔ انہوں نے ان سے زور دے کر کہا کہ وہ اپنی ہنرمندی کی تربیت سے خود کو بااختیار بنائیں تاکہ وہ مستقبل میں اپنے لئے متبادل تلاش کر سکیں۔
انہوں نے کہا کہ ‘‘ نیو انڈیا سے پہلے کے مقابلے کہیں زیادہ موقع موجود ہیں۔ کامیابی ، محنت اور صلاحیت سے طے ہوتی ہے، نہ کہ کسی سیاسی یا تجارتی کنبے سے وابستگی یا کسی طرح کے اثرو رسوخ سے۔ اختراع اور ہنرمندی ہمارے مستقبل کی قیادت کریں گے، جیسا کہ بھارت اِس پر عمل پیرا ہےکہ وزیراعظم جناب نریندر مودی نے بھارت کو ٹیکیڈ قرار دیا تھا۔
انہوں نے طلبہ کو یقین دلایا کہ مرکز فنڈز اور وسائل کی فراہمی میں مدد کرے گا۔ جناب چندر شیکھر آج شام دلی واپس آ جائیں گے۔
مواصلات اور اطلاعاتی ٹیکنالوجی کی وزارت
اسپیکٹرم نیلامی 2021: ٹیلیکام محکمہ نے کامیاب بولی لگانے والوں کو فریکوئنسی الاٹ کیا
فریکوئنسی دینے کے ساتھ ساتھ اسپیکٹرم شامل کیا گیا
ٹیلی مواصلات کے محکمہ کو اسپیکٹرم حاصل کرنے کے لئے بولی لگانے والوں سے پیشگی ادائیگی کے طور پر 2306.97 کروڑ روپئے کچھ وقت بعد کی بجائے فوراً حاصل ہوئے
نئی دہلی، 16/اپریل2021 ۔ ٹیلی مواصلات کے محکمہ  نے آج  اسپیکٹرم نیلامی 2021 کے کامیاب بولی لگانے والوں کے ذریعہ فریکوئنسی الاٹ کرنے کا کام کامیابی کے ساتھ مکمل کیا۔ کامیاب بولی لگانے والوں کو فریکوئنسی اسائنمنٹ لیٹر جاری کئے گئے۔
فریکوئنسی اسائنمنٹ کا عمل ایک فریکوئنسی ہارمونائزیشن مشق کے ساتھ کیا گیا تھا، جس کے ذریعہ موجودہ اسپیکٹرم نیلامی میں ٹیلیکام سروس پرووائیڈرس  کو اسپیکٹرم بلاک دیے گئے۔ موجودہ اسپیکٹرم نیلامی میں مختلف بینڈ میں کئی لائسنس یافتہ سروس ایریاز  میں جہاں تک ممکن ہو ان کے ذریعے پہلے سے ہی حاصل اسپیکٹرم بلاک کے ساتھ شامل کردیا گیا ہے۔
اسپیکٹرم کا ہارمونائزیشن 800 میگاہرٹس بینڈ میں 19 ایل ایس اے، 900 میگاہرٹس بینڈ میں 8 ایل ایس اے، 1800 میگاہرٹس بینڈ میں 21 ایل ایس اے، 2100 میگاہرٹس بینڈ میں 3 ایل ایس اے اور 2300 میگاہرٹس بینڈ میں 16 ایل ایس اے پورا کیا گیا۔ منظم طریقے سے ٹیلیکام سروس پرووائیڈرس کے ذریعہ حاصل کئے گئے اسپیکٹرم کا استعمال صارفین کے لئے سروس کی کوالٹی کو بہتر بنانے کے لئے کیا جائے گا۔
فریکوئنسی اسائنمنٹ کے ایک حصہ کے طور پر حکومت نے ایک ہی بینڈ میں اسپیکٹرم بلاک کی جگہ پر فوراً دستیاب بغیر فروخت کئے گئے اسپیکٹرم بلاکوں کے اسائنمنٹ کو بعد کی تاریخوں سے اسائن کرنے کے لئے دو ٹی ایس پی - میسرس بھارتی اور میسرس ریلائنس جیو کی درخواست کو بھی منظور کرلیا ہے۔ حکومت کو 2306.97 کروڑ روپئے  اگست/ ستمبر 2021 کی بجائے فوراً حاصل ہوئے ہیں۔
یہاں پر یہ قابل ذکر ہے کہ 800 میگاہرٹس، 900 میگا ہرٹس، 1800 میگاہرٹس، 2100 میگاہرٹس اور 2300 میگاہرٹس بینڈ میں 855.60 میگاہرٹس کا کل اسپیکٹریم یکم اور 2 مارچ 2021 کو منعقدہ اسپیکٹرم نیلامی میں ٹیلیکام سروس پرووائیڈرس  کے ذریعہ حاصل کیا گیا تھا۔ کل موصولہ اسپیکٹرم کے لئے کامیاب بولی لگانے والوں کے ذریعہ کل قابل ادا رقم 77820.81 کروڑ روپئے ہے۔ اس میں سے 21918.47 کروڑ روپئے کی رقم 18 مارچ 2021 کو ٹی ایس پیز سے پیشگی ادائیگی کے طور پر حاصل ہوئی تھی، جو کہ درخواست منظور کرنے کے نوٹس کے ضابطوں اور شرائط کے مطابق ہے۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک39.96 کروڑ ٹیکے لگائے جاچکے ہیں۔
ملک بھر میں اب تک مجموعیطور پر 3,02,27,792 سے زیادہ افراد رو بہ صحت ہوچکے ہیں۔
شفایابی کی شرحمیں اضافہ ہو کر یہ97.31 فیصد ہوگئی ہے۔
گذشتہ 24 گھنٹوں کے دوران43,916مریض شفا یاب ہوئے ہیں۔
گذشتہ 24 گھنٹوں کے دوران بھارت میں 38,079 نئے معاملے درج ہوئے ہیں۔
ہندوستان میں فی الحال زیر علاج مریضوں کی تعداد4,24,025 ہے۔
زیر علاج معاملےمجموعی معاملوں کا1.36 فیصد ہیں۔
متاثرہ مریضوں کی ہفتہ واری شرح 5 فیصد سے نیچے برقرار ہے، فی الحال یہ 2.10 فیصد ہے۔
متاثرہ مریضوں کی یومیہ شرح مسلسل26 دنوں سے3 فیصد سے بھی کم ہے، اورسر دست یہ 1.91 فیصد ہے
جانچ کی صلاحیت میں خاطر خواہ ضافہ ہوا ہے اور کل 44.20 کروڑ سے زیادہ ٹیسٹ کئے جاچکے ہیں۔
صدر جمہوریہ کا سکریٹریٹ
چھٹھ پوجا کے موقع پر صدر جمہوریہ ہند کی مبارکباد
صدر جمہوریہ ہند، جناب رام ناتھ کووند نے چھٹھ پوجا کے موقع پر ملک کے شہریوں کو مبارکباد دی ہے۔
اپنے ایک پیغام میں صدر جمہوریہ نے کہا، ’’چھٹھ پوجا کے موقع پر میں ملک اور بیرونی ملک میں رہنے والے تمام ہندوستانیوں کو دلی مبارکباد اور نیک خواہشات پیش کرتاہوں۔
ملک کے قدیم ترین تہواروں میں سے ایک، چھٹھ پوجا اس معنی میں خاص ہے کہ اس میں ڈوبتے ہوئے سورج کو ’ارگھیہ‘ دینے کی روایت ہے۔ چھٹھ پوجاکے موقع پر عقیدت مند سخت اُپواس  کے بعد ندیوں اور تالابوں میں مقدس غسل کرنے کرکے اس پوجا کا اختتام کرتے ہیں۔ اس طرح یہ تہوار سورج دیوتا اور پوری کائنات کے ساتھ ہمارے تعلقات کا انوکھا اظہار ہے۔
میری دعا ہے کہ یہ تہوار قدرت کے ساتھ ہمارے روایتی تعلقات کو اور مضبوط کرے اور ماحولیات کے تحفظ میں ہمارے عزائم کو مزید پختہ کرے۔‘‘
صدر جمہوریہ کا پیغام ہندی میں دیکھنے کے لیے یہاں کلک کریں
وزیراعظم کا دفتر
وزیراعظم نے محترمہ مکتاتلک کےانتقال پر اظہار تعزیت کیا
وزیراعظم جناب نریندر مودی نے پُنے کی سابق میئر اور مہاراشٹر کی رکن اسمبلی محترمہ مکتا تلک کے انتقال پر اپنے گہرے رنج وغم کااظہار کیا ہے۔
ایک ٹوئیٹ میں، وزیراعظم نے کہا ؛
’’محترمہ مکتاتلک جی نےبری جاں نثاری کے ساتھ سماج کی خدمت کی۔ انہوں نے عوام دوست معاملات کو اٹھاکر نمایاں حیثیت حاصل کی اور پُنے کی میئر کی حیثیت سے ان کی مدت کار قابل ذکر رہی۔ بی جے پی کی خدمت کیلئے ان کے عزم کو کاریہ کرتاؤں کےذریعے ہمیشہ یاد رکھا جائیگا۔ ان کے انتقال سے مجھے صدمہ ہوا ہے۔ ان کے اہل کنبہ اور حامیوں کو تعزیت ۔ اوم شانتی‘‘۔
۔۔۔۔۔۔۔۔۔۔۔
ش ح۔س ب۔ ع ن۔
U-14238
(
وزارت خزانہ
مرکزی کابینہ نے ہندوستان کے درمیان باہمی تبادلے کے انتظامات کے معاہدے کو منظوری دے دی
نئی دہلی 11 جنوری ۔وزیر اعظم جناب نریندرمودی کی صدارت میں ہونے والے مرکزی کابینہ کے اجلاس میں ہندوستا ن اورجاپان کے درمیا ن باہمی تبادلے کے انتظامات اور ریزرو بینک آف انڈیا کو باہمی ادلا بدلی یعنی تبادلے کے معاہدے  پر دستخط کرنے کا مجاز کرنے کے معاہدے کو منظوری دے دی ۔ اس کے ساتھ ہی زیادہ سے زیادہ 75 ارب امریکی ڈالر کے سرمائے کی ریزروبینک آف انڈیا اور بینک آف جاپان کے درمیان باہمی تبادلے کو بھی منظوری دے دی گئی یہ منظوری اسی معاہدے میں شامل ہے۔
خاص خاص باتیں :
ہندوستان اور جاپان کے درمیان باہمی تبادلے کا یہ معاہدہ گھریلو کرنسی کے لئے زیادہ سے زیادہ 75 بلین امریکی ڈالر کے باہمی لین دین یا تبادلے کا معاہدہ ہے ۔ جس کا مقصد غیر ملکی زر مبادلہ میں قلیل المدت کمی کو پر کرنے کی خاطر ادائیگی کے توازن کی سطح کو برقرار رکھنا ہے ۔
فوائد :
یہ بی ایس اے مشکل وقت میں ایک دوسرے کی معاونت کے حکمتی مقاصد کے لئے ہندوستان اور جاپان کے درمیان باہمی تعاون کے معاہدے کی ایک نادر مثال ہے۔اس سہولت سے ہندوستان دستیاب سرمائے کے متفقہ مقدار میں استعمال کے لئے مجاز ہوجائے گا۔ علاوہ ازیں اس انتظام کے نافذالعمل ہونے کے بعد ہندوستانی کمپنیوں کے ذریعہ غیر ملکی پونجی حاصل کرنے کے عمل میں بہتری پیدا ہوگی۔کیونکہ ملک کی شرح مبادلہ میں استحکام پر وسیع تر اعتماد بحال رہے گا۔ اس معاہدے کے تحت ادائیگی کے توازن یعنی بیلنس آف پیمنٹ  سے پیدا ہونے والی مشکلات کے حل کے لئے یہ باہمی ادلا بدلی کا معاہدہ گھریلو کرنسی پر حملوں سے بچاؤ کرنا اور زر مبادلہ میں ہونے والی فعالیت میں وسیع تر اضافہ ہوگا۔ یہ انتظام ہندوستان اور جاپان کے درمیان باہمی معاشی تعاون اور عالمی شراکتداری کی سمت میں ایک اور سنگ میل کی حیثیت رکھتا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-255
(Visitor Counter : 46